text: Откритият мъртъв бизнесмен в Хисар е Димитър Попов от Ямбол. 52-годишният мъж, който е семеен и има деца, се е занимавал със зърнопроизводство. Имал стотици декари зърнени култури в Ямболско.
  Вчера той бил на семинар в хотел “Хисар” заедно със свои колеги. Вечерта в пианобара изпил изключително голямо количество уиски, заяждал се с колегите си, ходел из масите и разменял остри реплики с тях, пише блиц.
  Заради поведението му го изгонили на два пъти от пиано бара, но той се връщал отново. След като вечерта приключва, вместо да се качи в стаята си, отива до терасата на последния етаж на хотела.
  “Явно е бил в много неадекватно състояние”, коментираха хора, близки до разследването. Те предполагат, че той е залитнал и е паднал от високата тераса.
  От полицията коментираха още, че няма данни за външна намеса. Образувано е досъдебно производство, със случая се занимава Окръжна прокуратура – Пловдив.
  Предишна : Шефът на „Виктори“ М. Атанасов почерпи колегите във ВиК – Благоевград за пенсионирането си, отдава се на семейството и любимия шахмат
  Следваща : Младата татуистка Н. Кирилова: Жените в Дупница си татуират ръцете или раменете, мъжете предпочитат реалистичните изображения – мадони, черепи, кикбоксьорите К. Чакъров и Кр. Сулев и Г. Градевски-Конъна са запалени по портретите…